কলাপাড়ায় বিদ্যুতের টাওয়ার থেকে পড়ে এক শ্রমিকের মৃত্যু - কুয়াকাটা নিউজ
তারিখ : ফেব্রুয়ারি, ১২, ২০১৯, | নিউজটি পড়া হয়েছে : ১০৮ বার
কলাপাড়া(পটুয়াখালী)প্রতিনিধি,১২ফেব্রুয়ারি।। পটুয়াখালীর কলাপাড়ায় বিদ্যুতের টাওয়ার থেকে সেফটি বেল্টের লক ছিড়ে দুইশ ফুট নিচে পড়ে মোয়াজ্জেম হোসেন এক শ্রমিকের মৃত্যু হয়েছে। মঙ্গলবার সকাল সাড়ে ৯ টার দিকে উপজেলার টিয়াখালী ইউনিয়নের পূর্ব টিয়াখালী গ্রামে এ দূর্ঘটনা ঘটে। নিহত শ্রমিক মোয়াজ্জেমের বাড়ি সুনামগঞ্জ জেলার তাহেরপুর উপজেলায়। তার পিতার নাম মোস্তফা আহমেদ। সে জিএম কোম্পানীর শ্রমিক হিসেবে কাজ করছিলো বলে জানা গেছে।
প্রত্যক্ষদর্শী শ্রমিক বখতিয়ার ইসলাম জানান, মোয়াজ্জেম দুই লাখ ৩২ হাজার ভোল্টের বিদ্যুত টাওয়ারের উপরে কাজ করছিলো। হঠাৎ সেফটি বেল্টের লক ছিড়ে প্রায় দুইশ ফুট উপর থেকে নিচে পড়ে যায়। তাৎক্ষণিক তাকে উদ্ধার করে কলাপাড়া হাসপাতালে নিয়ে আসা হলে কর্তব্যরত চিকিৎসক তাকে মৃত ঘোষনা করেন। হাসপাতালের জরুরী বিভাগের চিকিৎসকরা জানান, মোয়াজ্জেম মাথায় আঘাত পেয়ে ঘটনাস্থলেই মৃত্যু হয়েছে। কলাপাড়া থানার ওসি মনিরুল ইসলাম জানান, নিহতের লাশের ময়না তদন্তের উদ্যোগ নিয়েছে। এ ঘটনায় আইনগত ব্যবস্থা গ্রহন করা হবে।
কুয়াকাটা, কুয়াকাটা স্পেশাল, লিড নিউজ, শীর্ষ সংবাদ | তারিখ : ফেব্রুয়ারি, ১২, ২০১৯, ৫:২৬ অপরাহ্ণ | নিউজটি পড়া হয়েছে : ১০৯ বার